Р Е П У Б Л И К А  Б Ъ Л Г А Р И Я
ЧЕТИРИДЕСЕТ И ЧЕТВЪРТО НАРОДНО СЪБРАНИЕ
КОМИСИЯ ПО ТРУДА, СОЦИАЛНАТА И ДЕМОГРАФСКАТА ПОЛИТИКА

РАБОТЕН ДОКЛАД
Относно приетия на първо гласуване, на 29 март 2018 г. Закон за изменение и допълнение на Кодекса за социално осигуряване,  № 854-01-12, внесен от Корнелия Нинова, Цветан Цветанов, Таско Ерменков, Петър Витанов, Константин Попов, Жельо Бойчев и Спас Панчев 

Проект!
За второ гласуване

З  А  К  О  Н

за изменение и допълнение на Кодекса за социално осигуряване

(обн., ДВ, бр. 110 от 1999 г.; Решение № 5 на Конституционния съд от 2000 г. - бр. 55 от 2000 г.; изм., бр. 64 от 2000 г., бр. 1, 35 и 41 от 2001 г., бр. 1, 10, 45, 74, 112, 119 и 120 от 2002 г., бр. 8, 42, 67, 95, 112 и 114 от 2003 г., бр. 12, 21, 38, 52, 53, 69, 70, 112 и 115 от 2004 г., бр. 38, 39, 76, 102, 103, 104 и 105 от 2005 г., бр. 17, 30, 34, 56, 57, 59 и 68 от 2006 г.; попр., бр. 76 от 2006 г.; изм., бр. 80, 82, 95, 102 и 105 от 2006 г., бр. 41, 52, 53, 64, 77, 97, 100, 109 и 113 от 2007 г., бр. 33, 43, 67, 69, 89, 102 и 109 от 2008 г., бр. 23, 25, 35, 41, 42, 93, 95, 99 и 103 от 2009 г., бр. 16, 19, 43, 49, 58, 59, 88, 97, 98 и 100 от 2010 г.; Решение № 7 на Конституционния съд от 2011 г. - бр. 45 от 2011 г.; изм., бр. 60, 77 и 100 от 2011 г., бр. 7, 21, 38, 40, 44, 58, 81, 89, 94 и 99 от 2012 г., бр. 15, 20, 70, 98, 104, 106, 109 и 111 от 2013 г., бр. 1, 18, 27, 35, 53 и 107 от 2014 г., бр. 12, 14, 22, 54, 61, 79, 95, 98 и 102 от 2015 г., бр. 62, 95, 98 и 105 от 2016 г., бр. 62, 92, 99 и 103 от 2017 г. и бр. 7, 15, 16, 17 и 30 от 2018 г.)

§ 1. В чл. 82, ал. 4 след думата „служба" се добавя „и на военнослужещите, загинали при или по повод на изпълнение на военна служба в операции или мисии извън територията на страната".

§ 2. В чл. 83, ал. 4 след думата „военнослужещ" се добавя „при или по повод", а след думата „служба" се добавя „или изпълнение на военна служба в операции или мисии извън територията на страната".

§ 3. В чл. 85, ал. 3 се създава изречение второ: „Пострадали се считат и загиналите при изпълнение на военна служба в операции или мисии извън територията на страната".

§ 4. В чл. 86, ал.2 думите „наборна служба или на служба в запаса" се заменят със „служба".

§ 5. В чл. 101, ал. 7 след думата „служба“ се добавя „и на военнослужещите, загинали при или по повод на изпълнение на военна служба в операции или мисии извън територията на страната“.

Председател на КТСДП:

Д-р Хасан Адемов